Nova Convergència es constitueix com a entitat amb Germà Gordó com a president i Mercè Pitarch com a secretària general
ACN Barcelona.-Nova Convergència s'ha constituït aquest dilluns com a entitat sense afany de lucre que vol impulsar “el debat ideològic i polític”, i aquest dimecres es registrarà. La secretària general serà Maria Teresa Pitarch, i el seu president, l'exconseller de Justícia, Germà Gordó. Ho han anunciat aquest dimarts en una roda de premsa al Parlament, en la que Gordó ha assenyalat que, en qualitat de diputat no adscrit, votarà a favor de la reforma del reglament al Parlament. “Perquè és un reglament basat en la sobirania del propi Parlament, però també en la legalitat, d'acord amb l'ordenament jurídic”, ha dit. Preguntat sobre la informació que publica el digital 'El Español' i que parla de l'existència d'un informe intern elaborat per una comissió formada per diverses conselleries per ordre de l'àrea d'Infraestructures, depenent de vicepresidència, l'exconseller de Justícia ha tret importància que el document no es portés al tribunals. Basant-se en “les informacions que he anat llegint” sobre aquesta qüestió, Gordó ha valorat que “si hi ha un informe que es va fer i va quedar damunt la taula era per introduir millores” i que si feia constar elements constitutius de delicte, ja s'hagués portat a Fiscalia.
A què ha anunciat que votaria a favor Gordó?
reforma del reglament al Parlament